Medzinárodná doprava

Medzinárodná doprava alebo zahraničná doprava je druh dopravy podľa rozsahu, ktorá zabezpečuje prepravu tovarov, surovín, osôb či správ medzi dvomi miestami v dvoch rozličných krajinách, alebo v prípade autobusovej dopravy na Slovensku, ak trasa linky presiahne aspoň raz štátnu hranicu Slovenska.  Môže zahŕňať aj tranzit cez niekoľko rôznych štátov. Medzinárodná doprava je dôležitou súčasťou hospodárstiev krajín, pretože sa podieľa na exporte a importe výrobkov.

Prvky medzinárodnej dopravy 
V závislosti od vzdialenosti a charakteru prepravovaného objektu sa medzinárodná doprava realizuje cestnou, železničnou, leteckou, lodnou alebo potrubnou dopravou. 

Cestná medzinárodná doprava využíva na prepravu tovarov dodávky, sólo vozidlá, vozidlá s návesom alebo veľkoobjemové návesy. Každá cestná medzinárodná preprava uskutočňovaná medzi štátmi Európskej únie či ostatnými štátmi patriacimi do dohovoru CMR musí byť krytá štandardizovaným nákladným listom CMR.

Pozri aj 
 Doprava

Referencie